CELEX: 32016D0118
Language: fi
Date: 2016-01-20 00:00:00
Title: Poliittisten ja turvallisuusasioiden komitean päätös (YUTP) 2016/118, annettu 20 päivänä tammikuuta 2016, Yhdistyneiden kansakuntien turvallisuusneuvoston päätöslauselman 2240 (2015) täytäntöönpanosta EUNAVFOR MED SOPHIA -operaation toimesta (EUNAVFOR MED SOPHIA -operaatio/1/2016)

29.1.2016   
            
            
               FI
            
            
               Euroopan unionin virallinen lehti
            
            
               L 23/63
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2016/118,
   annettu 20 päivänä tammikuuta 2016,
   Yhdistyneiden kansakuntien turvallisuusneuvoston päätöslauselman 2240 (2015) täytäntöönpanosta EUNAVFOR MED SOPHIA -operaation toimesta (EUNAVFOR MED SOPHIA -operaatio/1/2016)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED SOPHIA -operaatio) 18 päivänä toukokuuta 2015 annetun neuvoston päätöksen (YUTP) 2015/778 (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               Neuvoston päätöksessä (YUTP) 2015/778 säädetään, että keskisen Välimeren eteläosassa toteutettava Euroopan unionin sotilasoperaatio (EUNAVFOR MED SOPHIA -operaatio), jäljempänä ’operaatio’, toteutetaan vaiheittain.
            
         
               (2)
            
            
               Neuvosto totesi 14 päivänä syyskuuta 2015, että aavalla merellä toteutettavaan operaation toiseen vaiheeseen siirtymisen edellytykset olivat täyttyneet. Poliittisten ja turvallisuusasioiden komitea hyväksyi 28 päivänä syyskuuta 2015 päätöksen (YUTP) 2015/1772 (2) EUNAVFOR MED SOPHIA -operaation siirtymisestä operaation toiseen vaiheeseen, sellaisena kuin siitä säädetään päätöksen (YUTP) 2015/778 2 artiklan 2 kohdan b alakohdan i alakohdassa; mainitussa päätöksessä hyväksyttiin myös operaation tämän vaiheen mukautetut voimankäyttösäännöt.
            
         
               (3)
            
            
               Yhdistyneiden kansakuntien turvallisuusneuvosto hyväksyi 9 päivänä lokakuuta 2015 päätöslauselman 2240 (2015). Päätöslauselmassa vahvistetaan valtuudet toteuttaa toimenpiteitä Libyan alueelta ja sen rannikon edustalla tapahtuvan muuttajien salakuljetuksen ja ihmiskaupan torjumiseksi. Erityisesti sen 7, 8 ja 10 kohdassa annetaan jäsenvaltioille, jotka toimivat joko kansallisesti tai muuttajien salakuljetuksen ja ihmiskaupan torjunnan alalla toimivien alueellisten järjestöjen välityksellä, yhden vuoden ajaksi valtuudet tutkia aavalla merellä Libyan rannikon edustalla alukset, joiden osalta niillä on perusteltu syy epäillä, että aluksia käytetään Libyasta tapahtuvaan muuttajien salakuljetukseen tai ihmiskauppaan, edellyttäen, että kyseiset jäsenvaltiot ja alueelliset järjestöt pyrkivät vilpittömässä mielessä saamaan aluksen lippuvaltion suostumuksen ennen tässä kohdassa esitettyjen valtuuksien käyttöä. Siinä annetaan jäsenvaltioille myös valtuudet takavarikoida 7 kohdan mukaisten valtuuksien nojalla tarkastetut alukset, joiden osalta on vahvistunut, että niitä käytetään Libyasta tapahtuvaan muuttajien salakuljetukseen tai ihmiskauppaan, ja siinä korostetaan, että tällaisiin 7 kohdan mukaisten valtuuksien nojalla tarkastettuihin aluksiin kohdistuvat tulevat toimet, tuhoaminen mukaan lukien, toteutetaan sovellettavan kansainvälisen oikeuden mukaisesti ottaen asianmukaisesti huomioon mahdollisten vilpittömässä mielessä toimineiden kolmansien osapuolten edut, ja siinä annetaan jäsenvaltioille valtuudet käyttää kaikkia kyseisiin olosuhteisiin nähden oikeasuhteisia toimenpiteitä muuttajien salakuljettajien tai ihmiskauppiaiden estämiseksi harjoittamasta 7 ja 8 kohdan mukaista toimintaa, noudattaen tällöin täysimääräisesti kansainvälistä ihmisoikeuslainsäädäntöä soveltuvin osin.
            
         
               (4)
            
            
               EUNAVFOR MED SOPHIA -operaation komentaja ilmoitti 16 päivänä lokakuuta 2015, että operaatio on valmis panemaan YK:n turvallisuusneuvoston päätöslauselman 2240 (2015) täytäntöön.
            
         
               (5)
            
            
               Poliittisten ja turvallisuusasioiden komitean päästyä asiasta yhteisymmärrykseen, neuvosto totesi 18 päivänä tammikuuta 2016, että edellytykset ovat täyttyneet sille, että operaatio voi panna täytäntöön YK:n turvallisuusneuvoston päätöslauselmalla 2240 (2015) annetun valtuutuksen aavalla merellä Libyan rannikon edustalla, neuvoston päätöksen (YUTP) 2015/778 mukaisesti.
            
         
               (6)
            
            
               Näin ollen operaatio olisi valtuutettava toteuttamaan YK:n turvallisuusneuvoston päätöslauselmassa 2240 (2015) asetettujen ehtojen mukaisesti aavalla merellä sellaisille aluksille nousua, niiden tarkastamista, takavarikointia ja käännyttämistä, joita epäillään käytettävän ihmisten salakuljetukseen tai ihmiskaupan harjoittamiseen, ja tätä varten olisi hyväksyttävä mukautetut voimankäyttösäännöt.
            
         
               (7)
            
            
               Siirtyminen operaation seuraaviin vaiheisiin, mukaan lukien rannikkovaltion alue- ja sisävesillä päätöksen (YUTP) 2015/778 2 artiklan 2 kohdan b alakohdan ii alakohdan nojalla toteutettavat toimenpiteet, edellyttää, että neuvosto tekee lisäarviointeja siitä, ovatko siirtymisen edellytykset täyttyneet, ottaen huomioon mahdollisesti sovellettavan YK:n turvallisuusneuvoston päätöslauselman ja asianomaisten rannikkovaltioiden suostumuksen sekä poliittisten ja turvallisuusasioiden komitean päätöksen siirtymisajankohdasta päätöksen (YUTP) 2015/778 ja neuvoston päätöksen (YUTP) 2015/972 (3) mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Valtuutetaan päätöksen (YUTP) 2015/778 mukaisesti keskisen Välimeren eteläosassa toteutettava Euroopan unionin sotilasoperaatio (EUNAVFOR MED SOPHIA -operaatio) toteuttamaan YK:n turvallisuusneuvoston päätöslauselmassa 2240 (2015) asetettujen ehtojen mukaisesti aavalla merellä sellaisille aluksille nousua, niiden tarkastamista, takavarikointia ja käännyttämistä, joita epäillään käytettävän ihmisten salakuljetukseen tai ihmiskaupan harjoittamiseen, kyseisessä päätöslauselmassa vahvistetuksi ajaksi, turvallisuusneuvoston myöhemmin mahdollisesti vahvistamat jatkoajat mukaan lukien.
   2 artikla
   Hyväksytään mukautetut voimankäyttösäännöt 1 artiklassa tarkoitetun valtuutuksen täytäntöönpanemiseksi.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 20 päivänä tammikuuta 2016.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 122, 19.5.2015, s. 31.
   
      (2)  EUVL L 258, 3.10.2015, s. 5.
   
      (3)  EUVL L 157, 23.6.2015, s. 51.